
GRAD OSIJEK

JAVNI POZIV ZA PREDLAGANJE PROGRAMA JAVNIH POTREBA U KULTURI 
GRADA OSIJEKA  ZA 2023.
UPUTE ZA PRIJAVITELJE

Datum objave Javnog poziva: 30.rujna 2022.
Rok za dostavu prijava: 30. listopada 2022.
 JAVNI POZIV ZA PREDLAGANJE PROGRAMA JAVNIH POTREBA U KULTURI GRADA OSIJEKA ZA 2023.
1. CILJEVI I PRIORITETI

Program javnih potreba u kulturi Grada Osijeka donosi se na temelju Zakona o kulturnim vijećima i financiranju javnih potreba u kulturi (Narodne novine br. 83/22). Utvrđivanje programa iz područja kulture od interesa za Grad Osijek i njihovo uvrštavanje u Program javnih potreba  u kulturi Grada Osijeka provodi se putem Javnog poziva za predlaganje Programa javnih potreba u kulturi Grada Osijeka (nadalje: Javni poziv) koji raspisuje Gradonačelnik Grada Osijeka. 

Nakon isteka roka za podnošenje prijava, Povjerenstvo za otvaranje pristiglih prijedloga za Javni poziv za predlaganje Programa javnih potreba u kulturi Grada Osijeka za 2023. otvara pristigle prijedloge, utvrđuje formalnu valjanost pristiglih prijedloga te jesu li podneseni u skladu s uvjetima Javnog poziva. Svi prijedlozi programa koji su udovoljili formalnim uvjetima Javnog poziva dostavljaju se članovima Kulturnog vijeća Grada Osijeka na sadržajno vrednovanje.

Kulturno vijeće Grada Osijeka, kao stručno savjetodavno tijelo,  razmatra i  sadržajno vrednuje sve pristigle prijedloge programa. 
Gradsko vijeće Grada Osijeka Programom javnih potreba u kulturi Grada Osijeka utvrđuje javne potrebe u kulturi na temelju svojih interesa, a u skladu sa Zakonom o kulturnim vijećima i financiranju javnih potreba u kulturi.
Program javnih potreba u kulturi Grada Osijeka se objavljuje u Službenom glasniku Grada Osijeka i na web stranici  Grada Osijeka. 

Na temelju prijedloga Kulturnog vijeća Grada Osijeka, Gradonačelnik Grada Osijeka donosi Odluku o raspodjeli financijskih sredstava prema usvojenom Programu javnih potreba u kulturi Grada Osijeka za 2023. (u daljnjem tekstu: Odluka) sukladno ukupno planiranom iznosu za programsku djelatnost korisnika iz područja kulture, u roku od 90 dana od dana donošenja Proračuna Grada Osijeka za 2023.
S korisnikom sredstava zaključuje se Ugovor o dodjeli financijske potpore za provedbu Programa javnih potreba u kulturi Grada Osijeka za 2023.

Cilj Poziva je povećati učinkovitost ustanova u kulturi, udruga, umjetničkih organizacija, samostalnih umjetnika te drugih pravnih i fizičkih osoba koje obavljaju djelatnost iz područja kulture i umjetnosti te učiniti kulturne sadržaje dostupnima građanima i doprinijeti uključivanju kulture u svakodnevni život građana.
Vrednuje se kvaliteta i kontinuitet programa, značenje za  lokalnu zajednicu, stručne referencije voditelja i provoditelja programa, koncepcija programa, kvaliteta prijavnice (realan i uvjerljiv troškovnik), udio osiguranih sredstava iz drugih izvora, dobro obrazložen program te dosadašnja postignuća.


Prioriteti ovog Javnog poziva odnose se na:
· potporu programima koji aktivno doprinose razvoju kulturnih djelatnosti u lokalnoj zajednici, podršku razvoju visoko kvalitetnih programa arhivske, muzejske, knjižnične, nakladničke i knjižničarske te audiovizualne djelatnosti, zatim dramske i plesne umjetnosti, glazbene i glazbeno-scenske umjetnosti, književnosti, vizualne umjetnosti, dizajna i arhitekture, interdisciplinarne i nove umjetničke i kulturne prakse, digitalne umjetnosti, kulturno-umjetničkog amaterizma, zaštitu i očuvanje pokretne i nematerijalne kulturne baštine, transverzalna područja te redovnu djelatnost udruga u kulturi
· osnaživanje kapaciteta nositelja djelatnosti u kulturi za provođenje programa koji doprinose kvaliteti života stanovnika grada Osijeka i kulturnoj ponudi
2.
FORMALNI UVJETI  JAVNOG POZIVA
2.1.
Područja finaciranja i prihvatljive programske aktivnosti po područjima financiranja
U sklopu Javnog poziva financiraju se programi iz sljedećih djelatnosti i područja:

1. Kulturne djelatnosti
1.1. arhivska djelatnost

1.2. muzejska djelatnost
1.3. knjižnična djelatnost
1.4. nakladnička i knjižničarska djelatnost 
1.5. audiovizualna djelatnost
2. Kulturno-umjetničko stvaralaštvo

2.1. dramska i plesna umjetnost 

2.2. glazbena i glazbeno-scenska umjetnost

2.3. književnost

2.4. vizualne umjetnosti, dizajn i arhitektura

2.5. interdisciplinarne i nove umjetničke i kulturne prakse

2.6. digitalna umjetnost

2.7. kulturno-umjetnički amaterizam

3. Zaštita i očuvanje pokretne i nematerijalne kulturne baštine
4. Transverzalna područja
4.1. Međunarodna kulturna suradnja i mobilnost

4.2. Poduzetništvo u kulturnim i kreativnm industrijama

4.3. Digitalizacija u području kulture

5. Redovna djelatnost udruga u kulturi

Detaljnija pojašnjenja svakog područja nalaze se u priviku Javnog poziva.

Sredstvima ovog poziva mogu se financirati samo stvarni i prihvatljivi troškovi nastali provođenjem programa u vremenskom razdoblju od 1. siječnja 2023. do 31. prosinca 2023. 
2.2.
Sredstva za financiranje javnih potreba u kulturi
Sredstva za financiranje javnih potreba u kulturi pravnim osobama kojima Grad Osijek nije osnivač te fizičkim osobama uključuju:
· sredstva za plaće (samo za područje 5. )
· sredstva za autorske i umjetničke honorare

· sredstva za naknade za rad
· sredstva za nabavu građe

· sredstva za programe i projekte

· sredstva za materijalne izdatke

· sredstva za mobilnost i međunarodnu suradnju

· sredstva usavršavanje djelatnika i suradnika
· sredstva za zaštitu građe

Sredstva za financiranje javnih potreba u kulturi ne uključuju:

· programske aktivnosti za koja se potražuju samo sredstva od Grada Osijeka
· programske aktivnosti za koje nisu izvršene obveze prema Gradu Osijeku
· programske aktivnosti koje se odnose isključivo na pravnu zaštitu
· programske aktivnosti koje se odnose isključivo na odnose s javnošću

· programske aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade

· programske aktivnosti koje se sastoje isključivo od istraživačkih akcija

· programske aktivnosti koje se odnose na osnivanje privatne tvrtke

2.3.
Raspon sredstava namijenjen za financiranje
Raspon sredstava namijenjen za financiranje za svako područje Javnog poziva: od 2.000,00 do 20.000,00 kuna ( 265,45 EUR do 2.654,46 EUR).

2.4.
Tko može podnijeti prijavu?
Pravo prijave na Javni poziv imaju ustanove u kulturi, udruge, umjetničke organizacije, samostalni umjetnici te druge pravne i fizičke osobe koje obavljaju djelatnost iz područja kulture tj. koje su u odgovarajućem registru registrirane za djelatnost kulture i umjetnosti (udruge) odnosno koje su registrirane za kulturne djelatnosti koju prijavljuju (druge pravne osobe). 
Uvjeti koje prijavitelj mora ispuniti su:
· biti pravna osobe upisane u odgovarajući registar 

· biti upisan u Registar neprofitnih organizacija, ako je primjenjivo

· mora svojim statutom biti opredijeljen za obavljanje djelatnosti i aktivnosti koje su predmet Javnog poziva i kojima promiče uvjerenja i javne ciljeve koji nisu u suprotnosti s Ustavom i zakonom

· voditi transparentno financijsko poslovanje -  financijski izvještaji javno su dostupni u Registru neprofitnih organizacija (za obveznike dvojnog knjigovodstva: Godišnji izvještaj o prihodima i rashodima te Bilanca za 2021., a za obveznike jednostavnog knjigovodstva: Godišnji financijski izvještaj o primicima i izdacima za prethodnu godinu)
· imati uredno dostavljenu Izjavu o neaktivnosti (Izjava NPF) za 2021.: pravne osobe upisane u Registar neprofitnih organizacija koje tijekom poslovne godine nisu imale poslovnih događaja, niti u poslovnim knjigama iskazane podatke o imovini i obvezama
· imati godišnje financijsko izvješće o prihodima i rashodima, primicima i izdacima (ustanove u kulturi)

· uredno ispunjavati obveze iz svih prethodno sklopljenih ugovora o financiranju iz Proračuna Grada Osijeka te ostalih javnih izvora

· uredno ispunjavati obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu  i Proračunu Grada Osijeka

· nije u stečajnom postupku, postupku gašenja, postupku prisilne naplate ili u postupku likvidacije

· protiv korisnika financiranja, odnosno osobe ovlaštene za zastupanje udruge i voditelja programa ili projekta ne smije se voditi kazneni postupak niti smije biti pravomoćno osuđen za prekršaj počinjen zlouporabom dužnosti i djelatnosti, u obavljanju poslova i djelatnosti  ili sljedeća kaznena djela: krađa (članak 228.), teška krađa (članak 229.), razbojništvo (članak 230.), razbojnička krađa (članak 231.), pronevjera (članak 233.), prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), utaja poreza ili carine (članak 256.), zlouporaba povjerenja (članak 240.) pranje novca (članak 265.), krivotvorenje novca (članak 274.), krivotvorenje isprave (članak 278.), krivotvorenje službene ili poslovne isprave (članak 279.), zlouporaba položaja i ovlasti (članak 291.), primanje mita (članak 293.), davanje mita (članak 294.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona (»Narodne novine« broj 125/11, 144/12, 56/15, 61/15 - Ispravak, 101/17, 118/18, 126/19 i 84/21) osim ako je nastupila rehabilitacija sukladno posebnom zakonu
· imati općim aktom uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima

· imati prikladan način javnog objavljivanja programskog i financijskog izvješća o radu za proteklu godinu (na mrežnim stranicama odnosno na drugi odgovarajući način)

· imati odgovarajuće organizacijske kapacitete i ljudske resurse za provedbu programa
· korisnici programa moraju biti stanovnici grada Osijeka ili prijavljeni program mora zadovoljavati javne potrebe od interesa za grad Osijek, doprinositi razvoju i općem napretku grada Osijeka te promicati njegov položaj i ugled i biti utvrđen kao prioritetno područje

· prijavitelji, pravne i fizičke osobe koje traže financiranje moraju biti do raspisivanja Javnog poziva registrirani ili imati prebivalište na području Republike Hrvatske najmanje jednu godinu (udruge koje se prijavljuju za područje financiranja 5. Redovna djelatnost udruga u kulturi moraju biti registrirane na području grada Osijeka najmanje 1 godinu)
· program mora biti izvršen unutar proračunske godine 2023. 

Pravo prijave nemaju:
· prijavitelji koji su nenamjenski trošili prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile program)
· udruge i ostale neprofitne organizacije čiji je jedan od osnivača politička stranka
· prijavitelji koji na dan prijave na Javni poziv imaju dospjelih dugova prema Republici Hrvatskoj i/ili Gradu Osijeku

· prijavitelji koji nisu podnijeli valjana izvješća o izvršenim programima sufinanciranim iz proračuna Grada Osijeka u prethodnim godinama

· prijavitelji koji ne obavljaju djelatnost iz područja kulture (fizičke osobe) tj. koji u odgovarajućem registru nisu registrirani za djelatnost kulture i umjetnosti (udruge) ili kulturne djelatnosti koju prijavljuju (druge pravne osobe)
· ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe

· udruge čiji rad/djelatnost nije vezana uz područje kulture i umjetnosti
· fizičke osobe čiji sadržaj prijave nije iz područja kulture i umjetnosti. 

Sve takve prijave bit će odbijene kao neprihvatljive i izuzete iz ocjenjivanja.
2.5.
Koliko prijava prijavitelj može prijaviti i na koja područja?
U skladu s Javnim pozivom svi prijavitelji mogu podnijeti prijave za područje financiranja 1. Kulturne djelatnosti, 2. Kulturno-umjetničko stvaralaštvo, 3. Zaštita i očuvanje pokretne i nematerijalne kulturne baštine i 4. Transverzalna područja, a  samo udruge mogu podnijeti prijavu i za područje financiranja 5. Redovna djelatnost udruga u kulturi.
Svaki prihvatljivi prijavitelj može podnijeti najviše 3 prijave na Javni poziv i može sklopiti najviše tri ugovora u okviru Javnog poziva .
Ako prijavitelj podnese više prijava koje zadovoljavaju uvjete Javnog poziva i prihvatljive su za financiranje, za potpisivanje Ugovora bit će odabrana prijava s najvećim brojem bodova.

2.6 .
Može li prijavitelj djelovati u partnerstvu?
 Prijavitelj može djelovati u partnerstvu u provođenju prijavljenog programa. 

2.7.
Zemljopisno područje provedbe programa
Programske aktivnosti moraju se prvenstveno provoditi na području grada Osijeka.

Pojedine programske aktivnosti (npr. studijska putovanja, gostovanja, partnerske aktivnosti i sl.) moguće je organizirati i izvan područja grada Osijeka.
Prijavljeni program mora zadovoljavati javne potrebe od interesa za grad Osijek, doprinositi razvoju i općem napretku grada Osijeka te promicati njegov položaj i ugled i biti utvrđen kao prioritetno područje.
2.8.
Javnost i vidljivost

Korisnik financiranja mora poduzeti sve potrebne mjere kako bi objavio da je Grad Osijek sufinancirao program. 

Prijavitelj se obvezuje na svim tiskanim, video i drugim materijalima vezanim za program, istaknuti logotip i naziv Grada Osijeka kao institucije koja isti sufinancira.

Prilikom korištenje logotipa Grada Osijeka korisnik treba navesti da su mišljenja iskazana kroz program i objavljeni sadržaji odgovornost prijavitelja te da program kao i rezultati istoga ne izražavaju službene stavove Grada Osijeka. 

Prijavitelj je suglasan da Grad Osijek koristi i objavljuje već objavljene fotografije, video i audio zapise programa financiranog putem Javnog poziva. 

3. FINANCIJSKE ODREDBE

Sredstvima Javnog poziva mogu se financirati samo stvarni i prihvatljivi troškovi, nastali provođenjem programa u vremenskom razdoblju naznačenom u Javnom pozivu i ovim uputama. 
Prijavitelj mora imati osigurane i druge izvore financiranja osim Grada Osijeka.

Prilikom procjene kvalitete prijavljenog programa, ocjenjivat će se potreba naznačenih troškova u odnosu na predviđene programske aktivnosti, kao i realnost visine navedenih troškova. 
Ako odobrena sredstva nisu u skladu s traženim iznosom sredstava potrebno je dostaviti novu verziju Obrasca proračuna (Obrazac P4./P4.-R) u skladu s iznosom iz Odluke.

Fizičke osobe mogu ostvariti financiranje vlastitog honorara do maksimalno 5.000,00 kn (663,61 EUR)  (ukupan trošak za honorar).
Ako je korisnik dodijeljenih sredstava fizička osoba, Grad Osijek od dodijeljenog iznosa obračunava doprinose i druga davanja te isplaćuje neto iznos na račun korisnika. 
Odobrena sredstva korisnik je dužan utrošiti isključivo za realizaciju prihvaćenog programa kako je utvrđeno ugovorom i u skladu s odobrenim stavkama u Obrascu proračuna (Obrazac P4./P4.-R).   
Svako odstupanje od prihvaćenog proračuna bez odobrenja nadležnog upravnog tijela Grada Osijeka smatrat će se nenamjenskim trošenjem sredstava.
 O svakom odstupanju, odnosno izmjeni Obrasca proračuna (Obrazac P4./P4.-R) potrebno je pisanim putem (Zahtjev za izmjenom Ugovora)  obavijestiti nadležno upravno tijelo Grada Osijeka i to prije isteka roka izvršenja programa. 
Zahtjev za izmjenom Ugovora s novim prijedlogom proračuna (Obrazac P4./P4.-R)) poslati na mail adresu: kultura@osijek.hr ili dostaviti u papirnatom obliku na adresu:

Grad Osijek
Upravni odjel za društvene djelatnosti

Odsjek za kulturu
Franje Kuhača 9

31000 Osijek
3.1.
Prihvatljivi troškovi
Pod prihvatljivim troškovima podrazumijevaju se troškovi koji su neposredno povezani uz provedbu programa, a koji ispunjavaju sljedeće kriterije: 

· nastali su za vrijeme razdoblja provedbe programa u skladu s ugovorom, osim troškova završnih izvješća, revizija i vrednovanja
· moraju biti navedeni u ukupnom predviđenom proračunu programa i prihvaćeni za sufinanciranje 
· nužni su za provođenje programskih aktivnosti koji su predmetom dodjele financijskih sredstava

· mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija
· trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.
Prihvatljivi izravni troškovi su: 
· izdaci za troškove naknade voditeljima programa, izvoditeljima i/ili vanjskim suradnicima koji sudjeluju u provedbi Programa (ugovor o autorskom djelu i honorar, ugovor o djelu, ugovori preko student servisa, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i iznos naknade. Troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade. Plaće i naknade (honorari) ne smiju prelaziti one koji su aktualni na tržištu 

· troškovi kupnje ili iznajmljivanja opreme i materijala namijenjenih isključivo za jednokratnu aktivnost

· ostali troškovi i usluge pod uvjetom da su u skladu s tržišnim cijenama (npr. troškovi edukacije za ključne korisnike, troškovi organizacije, najam dvorane, izrada edukacijskih materijala, drugi troškovi nužni i neposredno vezani za provedbu programa i sl.)

· troškovi potrošne robe

· administrativni troškovi

· materijal za aktivnosti

· grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu i jedinične cijene)

· troškovi reprezentacije vezani uz organizaciju jednokratnih aktivnosti (pri čemu treba navesti svrhu, učestalost i očekivani broj sudionika i sl.) 

· izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu prijevoza, vrstu smještaja i broj noćenja)
· doprinos rada volontera priznaje se kao oblik sufinanciranja te se određuje u iznosu od 33,00 kune/sat 

· ostali troškovi koji su izravno vezani i neophodni za provedbu programa što treba objasniti opisno i argumentirano.

NAPOMENA: trošak korištenja osobnog automobila u službene svrhe priznaje se u iznosu od 1kn/km ali ne za potrebe loko vožnje (vožnja do 30 km)
3.2.
Neprihvatljivi troškovi
Neprihvatljivi troškovi su:

· loko vožnja  (korištenje osobnog vozila u službene svrhe za lokalnu vožnju do 30 km) 
· ulaganja u kapital ili kreditna ulaganja, jamstveni fondovi

· troškovi kamata na dug

· kazne, financijske globe i troškovi sudskih sporova

· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu

· plaćanje neoporezivih bonusa zaposlenima

· bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode

· troškovi koji su već bili financirani iz javnih izvora odnosno troškovi koji se u razdoblju provedbe programa financiraju iz drugih izvora

· kupnja rabljene opreme, strojeva i namještaja

· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za prijavitelja

· troškovi koji nisu predviđeni Obrascem proračuna 

· donacije u dobrotvorne svrhe

· zajmovi trećim stranama

· gubici na tečajnim razlikama

· alkoholna pića
· usluge javnog prijevoza i taxi službe
3.3.
Troškovi obavljanja redovne djelatnosti udruga
Za područje financiranja 5. Redovna djelatnost udruga u kulturi, udrugama se može odobriti sufinanciranje:

· troškova za redovnu djelatnost udruga u kulturi koji obuhvaćaju troškove plaća zaposlenih u udruzi

· najam prostora za redovan rad

· računovodstvenih troškova (ako ne postoji osoba zaposlena na takvom radnom mjestu)

· režijskih troškova

· članarine za članstvo u međunarodnim organizacijama. 
Sredstva za plaće zaposlenih u udruzi potrebno je planirati realno i iskazati po svakom zaposleniku.

Pri vrednovanju programa redovne djelatnosti uzet će se u obzir broj članova udruge, broj programa koje realizira, kontinuitet djelovanja na području grada Osijeka, osvojene nagrade i priznanja te kvaliteta godišnjeg programa rada udruge.
Sredstva za redovnu djelatnost udruga u kulturi namijenjena su isključivo udrugama koje su registrirane na području grada Osijeka i čije se djelovanje odnosi na grad Osijek.

Predlagatelj programa dužan je osigurati dio sredstava iz drugih izvora.

4. NAČIN PRIJAVE I DOKUMENTACIJA KOJU PODNOSITELJ MORA PRILOŽITI 
Prijava na Javni poziv se podnosi:

1. Prijava u elektroničkom obliku putem portala E-usluge Grad Osijek ili

2. Prijava u papirnatom obliku preporučeno poštom ili osobno predajom u pisarnici Grada Osijeka (obrasci se dostavljaju u izvorniku)
4.1. Prijava na Javni poziv u elektroničkom obliku 

Nakon registracije kroz sustav E-usluge digitalno popunjavate obrasce. 

Upute za digitalno popunjavanje obrazaca možete pogledati  ovdje.  

Popunjava se E-obrazac pod nazivom JAVNI POZIV ZA PREDLAGANJE PROGRAMA JAVNIH POTREBA U KULTURI GRADA OSIJEKA ZA 2023., koji se nalazi pod kategorijom KULTURA, a sastoji se od sljedećeg:
1. Podaci o prijavitelju

2. Podaci o aktivnosti

3. Financijski podaci
Nakon što se ispuni obrazac potrebno je dodati Dokumente uz E-Obrazac (ovisno o prijavitelju) od kojih je za sve prijavitelje obvezan dokument Obrazac proračuna (P4./ P4.-R). Obrazac se može preuzeti prilikom ispunjavanja prijavnog obrasca ili na mrežnoj stranici Grada Osijeka www.osijek.hr . 

Obrazac se može spremati i mijenjati ovisno o potrebi sve dok se ne odabere opcija Predaj zahtjev. Nakon predaje zahtjeva prijavitelj će Obrazac za prijavu i svu dodatnu dokumentaciju preuzeti, isprintati i u originalu, potpisanu i ovjerenu čuvati u vlastitoj arhivi. Na zahtjev Grada Osijeka obrasci se dostavljaju u izvorniku.

Uz prijavu mogu biti priloženi materijali o prezentaciji rada prijavitelja (isječci iz novina, brošure, publikacije i slično).

Fizičke osobe u Dokumente uz E-Obrazac dostavljaju i sljedeće:

· Životopis 

· Uvjerenje o prebivalištu
· Potvrda kojom se dokazuje pravni i porezni status (npr. potvrda o članstvu u Hrvatskoj zajednici samostalnih umjetnika, potvrda o upisu u registar poreznih obveznika, potvrda o članstvu u - strukovnoj umjetničkoj udruzi i drugi dokumenti koji su relevantni za ugovaranje i obračun propisanih davanja na odobreni iznos sufinanciranja)- ako je prijavitelj fizička osoba (ako je primjenjivo)

Pravne osobe u Dokumente uz E-Obrazac dostavljaju i sljedeće:
· Životopis voditelja programa
Pravne osobe koje nisu upisane u Registar neprofitnih organizacija u Dokumente uz E-Obrazac dostavljaju i sljedeće:

· Izvještaj o prihodima i rashodima, primicima i izdacima za 2021.
Pravne osobe upisane u Registar neprofitnih organizacija koje tijekom poslovne godine nisu imale poslovnih događaja, niti u poslovnim knjigama iskazane podatke o imovini i obvezama dostavljaju:

- 
 Izjavu o neaktivnosti  (Izjava NPF)
Udruge koje se prijavljuju na područje financiranja 5. redovna djelatnost udruga u kulturi  dostavljaju još i sljedeće:
- Godišnji plan i program rada udruge za 2023. 
4.2. Prijava na Javni poziv u papirnatom obliku

Ako se prijava predaje u papirnatom obliku obrasci se dostavljaju u izvorniku (potpisani i ovjereni pečatom), a nalaze se na internet stranicama Grada Osijeka (www.osijek.hr). Dostavljaju se u dva (2) primjerka u zatvorenoj omotnici preporučeno poštom ili osobno predajom u pisarnici Grada Osijeka u uredovno vrijeme na sljedeću adresu i s naznakom kako je navedeno u nastavku: 

                                                         Grad Osijek

„Javni poziv za predlaganje Programa javnih potreba u kulturi Grada Osijeka za 2023.– NE OTVARAJ“

Obvezna dokumentacija za prijavu na Javni poziv dostavlja se u dva (2) istovjetna primjerka u papirnatom obliku:

1. ispunjen, potpisan i ovjeren Obrazac za prijavu P3. 

2. ispunjen, potpisan i ovjeren Obrazac proračuna P4./ P4.-R
Uz prijavu mogu biti priloženi materijali o prezentaciji rada prijavitelja (isječci iz novina, brošure, publikacije i slično).

Obrasci se popunjavaju na računalu i podnose u papirnatom obliku u dva (2) istovjetna primjerka.  

Fizičke osobe, dostavljaju i sljedeće:

· Životopis 

· Uvjerenje o prebivalištu
· Potvrda kojom se dokazuje pravni i porezni status (npr. potvrda o članstvu u Hrvatskoj zajednici samostalnih umjetnika, potvrda o upisu u registar poreznih obveznika, potvrda o članstvu u - strukovnoj umjetničkoj udruzi i drugi dokumenti koji su relevantni za ugovaranje i obračun propisanih davanja na odobreni iznos sufinanciranja) - ako je primjenjivo

Pravne osobe dostavljaju i sljedeće:
· Životopis voditelja programa
Pravne osobe koje nisu upisane u Registar neprofitnih organizacija dostavljaju i sljedeće:

· Izvještaj o prihodima i rashodima, primicima i izdacima za 2021. ako je prijavitelj pravna osoba koja nije upisana u Registar neprofitnih organizacija
Pravne osobe upisane u Registar neprofitnih organizacija koje tijekom poslovne godine nisu imale poslovnih događaja, niti u poslovnim knjigama iskazane podatke o imovini i obvezama dostavljaju:

- 
 Izjavu o neaktivnosti  (Izjava NPF)
Udruge koje se prijavljuju na područje financiranja 5. redovna djelatnost udruga u kulturi  dostavljaju i sljedeće:

- Godišnji plan i program rada udruge za 2023. 
Zakašnjele prijave, nepotpune prijave ili prijave koje nisu u skladu s uvjetima Poziva neće se razmatrati. 
Svi obrasci mogu se preuzeti na mrežnoj stranici Grada Osijeka www.osijek.hr 
Obrasci u kojima nedostaju traženi podaci i rukom ispisani obrasci neće biti uzeti u razmatranje i takva prijava smatrat će se nepotpunom. 

4.3. Rok za slanje prijava
Javni poziv je otvoren od 30. rujna 2022. do 30. listopada 2022. 
Javni poziv se objavljuje na službenoj mrežnoj stranici grada Osijeka www.osijek.hr 
4.4. Kome se obratiti ako imate pitanja?

Sva pitanja vezana uz Javni poziv mogu se postaviti elektroničkim putem, slanjem upita na sljedeću adresu: kultura@osijek.hr ili na broj telefona 031/229-285.
Informacija o odabranim programima bit će dostupna isključivo putem objave Odluke u Službenom glasniku Grada Osijeka i na mrežnoj stranici Grada Osijeka www.osijek.hr . 
Prijavitelji programa neće se u pisanom obliku obaviještavati o neprihvaćanju prijavljenog programa.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.
5.
POSTUPAK OCJENE PRIJAVA, DONOŠENJA ODLUKE O RASPODJELI SREDSTAVA TE SKLAPANJA UGOVORA
5.1.
Postupak ocjene prijava i donošenja Odluke
Sve pristigle i zaprimljene prijave proći će kroz sljedeću proceduru:
· pregled prijava i provjera formalnih uvjeta na Obrascu za provjeru formalnih uvjeta P6.
· upućivanje prijava Kulturnom vijeću Grada Osijeka koje sadržajno ocjenjuje prijave koje su zadovoljile uvjete Poziva na Obrascu za ocjenu kvalitete prijave P7.
· Gradonačelnik Grada Osijeka donosi Odluku 
· prijavitelji kojima su odobrena financijska sredstva dostavljaju dodatnu dokumentaciju 
· potpisivanje ugovora i isplata financijskih sredstava.

Nakon isteka roka za podnošenje prijava, Povjerenstvo za provjeru formalnih uvjeta za Javni poziv za predlaganje Programa javnih potreba u kulturi Grada Osijeka za 2023.(nadalje: Povjerenstvo) otvara pristigle prijedloge, utvrđuje formalnu valjanost pristiglih prijedloga te jesu li podneseni u skladu s uvjetima Javnog poziva.
Povjerenstvo može tražiti dodatna pojašnjenja i nadopunu natječajne dokumentacije od strane prijavitelja (obavijest o tome dobit će putem e-pošte) u slučajevima u kojima se radi o manjim tehničkim pogreškama i to:

· nedostaje datum na bilo kojem obrascu 
· nedostaje potpis osobe ovlaštene za zastupanje ili voditelja

· nedostaje pečat na Obrascu za Prijavu P3. ili Obrascu proračuna P4./P4.-R
· nedostaju preslike dokumentacije (ako se predaje u papirnatom obliku)
· financijski izvještaji za prethodnu kalendarsku godinu (2021.) nisu javno dostupni u Registru neprofitnih organizacija iz razloga što ga Ministarstvo financija nije objavilo u Registru, a udruga ga je pravovremeno predala FINA-i.

· nedostaje Izvještaj o prihodima i rashodima, primicima i izdacima za prethodnu kalendarsku godinu 2021. ako je prijavitelj ustanova u kulturi ili druga pravna osoba
· istekao mandat osobama za zastupanje udruge, a dokumentacija je uredno predana Upravnom odjelu za opću upravu Osječko-baranjske županije

 Svi prijedlozi programa koji su udovoljili formalnim uvjetima Javnog poziva dostavljaju se članovima Kulturnog vijeća na sadržajno vrednovanje.

Kulturno vijeće Grada Osijeka, kao stručno savjetodavno tijelo,  razmatra i  sadržajno vrednuje sve pristigle prijedloge programa.
Opći kriteriji za vrednovanje prijedloga programa za sve djelatnosti su:

· kvaliteta sadržaja, izvornost, kreativnost, inovativnost i edukativnost programa,

· jasnoća, cjelovitost, ekonomičnost i provedivost programa u planiranom razdoblju,

· kvaliteta razrade financijskog plana/troškovnika;

· stručne i umjetničke reference autora, odnosno voditelja programa;

· kvaliteta dosadašnjeg rada, uspjesi i iskustvo u provođenju programa predlagatelja;

· programi usmjereni na međugradsku i međunarodnu suradnju i programi koji pridonose predstavljanju kulture grada Osijeka u Hrvatskoj i svijetu;

· programi čiji je sadržaj usmjeren na njegovanje i očuvanje identiteta grada Osijeka;

· programi s obavezno osiguranim ostalim izvorima financiranja;

· programi koji potiču približavanje umjetnosti djeci i mladima kroz njima primjerene sadržaje;

· programi s primjenom novih tehnologija i novih organizacijskih oblika u kulturi- partnerstvo, koprodukcija i umrežavanje.
Svaki element ocjenjuju članovi Kulturnog vijeća ocjenom od 0 do 5. 


Maksimalan broj bodova temeljem općih kriterija je 50. 


Prijavljeni programi koji ostvare manje od 27 bodova ne mogu biti predloženi za financiranje.

Na temelju provedenog sadržajnog vrednovanja prijava, Kulturno vijeće sastavit će listu odabranih programa rangiranu prema bodovima koje su postigli u procesu sadržajne procjene. 
Na temelju stručne ocjene Kulturnog vijeća, nadležni Odjel predložit će Gradonačelniku programe s financijskim iznosima s utvrđene liste.

Program javnih potreba u kulturi Grada Osijeka za 2023., sukladno Zakonu o kulturnim vijećima i financiranju javnih potreba u kulturi, donosi Gradsko vijeće Grada Osijeka.
Program javnih potreba u kulturi Grada Osijeka za 2023. se objavljuje u Službenom glasniku Grada Osijeka i na službenoj mrežnoj stranici  Grada Osijeka. 

Nakon donošenja Proračuna Grada Osijeka za 2023. i Programa javnih potreba u kulturi Grada Osijeka za 2023., Gradonačelnik Grada Osijeka donosi Odluku, a sukladno planiranom iznosu za programsku djelatnost korisnika iz područja kulture. 
Odluka se donosi u roku od 90 dana od dana donošenja Proračuna Grada Osijeka za 2023. i objavljuje se na službenoj mrežnoj stranici Grada Osijeka www.osijek.hr .
5.2.
Dostava dodatne dokumentacije 
Nakon donošenja Odluke i njezine objave, Upravni odjel za društvene djelatnosti, Odsjek za kulturu, obavijestit će odabrane prijavitelje na adresu e-pošte o daljnjoj fazi financiranja. 

Prijavitelji dobivaju na adresu e-pošte Odluku te informaciju o dostavi dodatne dokumentacije.

Dodatna dokumentacija šalje se uz DOPIS preporučeno poštom ili osobno predajom u Pisarnici Grada Osijeka u uredovno vrijeme na sljedeću adresu i s naznakom kako je navedeno u nastavku: 


Dodatna dokumentacija:

· uvjerenje nadležnog suda da se protiv prijavitelja ne vodi kazneni postupak (fizičke osobe ) ili uvjerenje nadležnog suda da se protiv osobe ovlaštene za zastupanje prijavitelja i voditelja programa ne vodi kazneni postupak (pravne osobe), ne starije od 6 mjeseci od datuma donošenja Odluke.
· potvrda nadležne Porezne uprave o nepostojanju duga prema državnom proračunu u izvorniku, ne starija od 15 dana od datuma donošenja Odluke 
· Izjava o nepostojanju dvostrukog financiranja (Obrazac P8.)
· nova verzija Obrasca proračuna (Obrazac P4./ P4.-R)-  ako je primjenjivo
· Bjanko zadužnica, ako su dobivena sredstva jednaka ili veća od 5.000,00 kn.
· Obrazac izjave voditelja programa P5.
Rok za dostavu dokumentacije je 8 dana od dana slanja obavijesti putem e-pošte.
Ako se provjerom dodatne dokumentacije utvrdi da neki od prijavitelja ne ispunjava tražene uvjete Poziva, njegova prijava će se odbaciti, a sredstva će biti dodijeljena programu s liste koju je utvrdilo Kulturno vijeće Grada Osijeka.
5.3.
Postupak ugovaranja programa
Sa svim prijaviteljima kojima su na temelju Odluke dodijeljena financijska sredstva Grad Osijek sklopit će Ugovor o dodjeli financijske potpore za provedbu Programa javnih potreba u kulturi Grada Osijeka za 2023. 
Ugovor o dodjeli financijske potpore za provedbu Programa javnih potreba u kulturi Grada Osijeka za 2023. sadrži iznos odobrenih financijskih sredstava, rokove isplate te obveze davatelja i korisnika financijskih sredstava. 
Prije sklapanja Ugovora o dodjeli financijske potpore za provedbu Programa javnih potreba u kulturi Grada Osijeka za 2023.  nadležni upravni odjel provjerit će u Upravnom odjelu za financije i fondove EU i Upravnom odjelu za komunalno gospodarstvo, promet  i mjesnu samoupravu ima li prijavitelj duga prema Gradu Osijeku. 

U slučaju da prijavitelj u roku  od 8 dana od dana primitka obavijesti ne dostavi traženu dokumentaciju ili ne podmiri eventualni dug prema Gradu Osijeku, Grad Osijek neće sklopiti Ugovor niti će isplatiti sredstva.

5.4.
Pravo prigovora
Odluka je akt poslovanja i ne vodi se kao upravni postupak te se na postupak prigovora na primjenjuju odredbe o žalbi kao pravnom lijeku u upravnom postupku. 
Prigovor se podnosi u roku od 8 dana od dana dostave Odluke.
Odluka se dostavlja javnom objavom na mrežnim stranicama Grada Osijeka www.osijek.hr 

Dostava se smatra obavljenom istekom osmog dana od dana javne objave na mrežnim stranicama Grada Osijeka.

Prigovor se podnosi u zatvorenoj omotnici, preporučeno poštom ili osobno predajom u pisarnici Grada Osijeka na adresu:
Grad Osijek

Upravni odjel za društvene djelatnosti-Odsjek za kulturu

S naznakom „Prigovor-Javni poziv za predlaganje Programa javnih potreba u kulturi Grada Osijeka za 2023. „
Upravni odjel za društvene djelatnosti- Odsjek za kulturu dužan je odgovoriti na prigovor u roku od 30 dana od dana podnošenja prigovora.

6. NAČIN ISPLATE SREDSTAVA
Odobrena i ugovorena finacijska sredstva Grad Osijek se obvezuje isplatiti korisniku jednokratno na žiro račun u iznosu navedenom u ugovoru u roku od 30 dana od potpisivanja ugovora. 
7. IZVJEŠTAVANJE O PROVEDBI ODOBRENOG PROGRAMA
Korisnik kojem su odobrena financijska sredstva temeljem Odluke dužan je Gradu Osijeku dostaviti financijsko izvješće o provedbi programa u izvorniku u dva primjerka (2) putem pošte uz DOPIS na adresu:

Povjerenstvo pregledava i ocjenjuje izvješća, a ako Povjerenstvo nije imalo primjedbi na izvješće i u roku od 60 dana od zaprimanja izvješća nije o tome obavijestilo prijavitelja, izvješće će se smatrati prihvaćenim.

Obrasci za izvješće nalaze se na mrežnoj stranici Grada Osijeka (www.osijek.hr). 

U excel datoteci nalazi se Obrazac financijskog izvješća P10./P10.-R zajedno s Obrascem proračuna P4./P4.-R s kojim je povezan formulama. Obrazac P10./P10.-R ispunjava se tako da se u njega unose samo utrošena, ugovorena i doznačena sredstva od strane Grada Osijeka.

Uz opisna izvješća (Obrazac P9. i Obrazac P10./P10.-R) dostavljaju se RAČUNI/UGOVORI kao dokaz o plaćanju i IZVODI s računa te popratni materijali kao što su isječci iz novina, fotografije, video zapisi, potpisne liste i dr. koji su sastavni dio izvještajne dokumentacije.

Radi kontrole namjenskog korištenja sredstava korisnik dostavlja izvještaj o provedbi aktivnosti koji treba sadržavati:
a) Obrazac opisnog izvješća P9. (i dostavlja ga u tiskanom obliku poštom u dva (2) primjerka - original i preslika), 

b) Obrazac financijskog izvješća P10./P10.-R (i dostavlja ga u tiskanom obliku poštom u dva (2) primjerka - original i preslika) i priloge:

· za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode

· za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
· ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.  

S ciljem kontroliranog trošenja i transparentnijeg uvida u transakcije preporučuje se plaćanje kartičnim putem.

Dostavljaju se u dva (2) primjerka samo preslike onih računa kojima se pravdaju sredstva dobivena od Grada Osijeka.

VAŽNO: Stavke u financijskom izvješću moraju se podudarati sa stavkama koje su prijavljene u Obrascu proračuna P4./P4.-R prilikom prijave ili korekcije proračuna nakon Odluke.
Prijavitelj koji nije dostavio cjelokupnu ili ispravno popunjenu dokumentaciju izvješća bit će obaviješten o dostavi dodatne dokumentacije i o roku dostave, a ako prijavitelj ne ispuni traženo Povjerenstvo će negativno ocijeniti izvješće i sredstva koja nisu opravdana na adekvatan način morat će biti uplaćena u Proračun Grada. 

Ako Povjerenstvo utvrdi da Prijavitelj nije ispunio ugovorne obveze tj. nije namjenski utrošio sredstva i u roku od 30 dana od dana zaprimanja Obavijesti o povratu sredstava ista nije uplatio u Proračun Grada, sredstva će se naplatiti putem Bjanko zadužnice (ako je ista predana u dodatnoj dokumentaciji) te neće moći aplicirati na javne natječaje i pozive koje će raspisati Grad Osijek u naredne dvije godine. Bjanko zadužnica, koja ne bude realizirana, vraća se Prijavitelju nakon odobrenja završnog izvješća o provedbi aktivnosti.

VAŽNO: Sredstva dodijeljena na temelju Ugovora o dodjeli financijske potpore za provedbu Programa javnih potreba u kulturi Grada Osijeka za 2023. ne mogu biti predmet ovrhe u smislu odredaba zakona kojim se uređuje ovršni postupak, osim u slučaju zahtjeva Grada Osijeka ua povrat sredstava.
ROK ZA DOSTAVU IZVJEŠĆA JE 30 DANA OD DANA IZVRŠENJA PROGRAMA.
8. RASKID UGOVORA I POVRAT SREDSTAVA
Grad Osijek ima pravo raskinuti Ugovor dodjeli o financijske potpore za provedbu Programa javnih potreba u kulturi Grada Osijeka za 2023. ako:
· je korisnik financijskih sredstava u postupku dodjele dostavio lažnu ili netočnu dokumentaciju zbog koje mu ne bi mogla biti dodijeljena financijska sredstva

· korisnik financijskih sredstava ne ispunjava svoje ugovorne obveze niti nakon pisane opomene, a za to nema opravdan razlog o kojem je dostavio obavijest
· korisnik financijskih sredstava ne dostavi izvješće o potrošnji proračunskih sredstava ili na drugi način onemogućava Grad Osijek tj. nadležni Upravni odjel za društvene djelatnosti- Odsjek za kulturu u provođenju nadzora nad korištenjem tih sredstava.
U navedenim slučajevima zatražit će se povrat isplaćenih financijskih sredstava, uvećanih za iznos zakonskih zateznih kamata.
9. ČUVANJE DOKUMENTACIJE

Grad Osijek i korisnik obvezni su čuvati sve dokumente, podatke i druge relevantne materijale dostavljene u provedbi programa najmanje sedam (7) godina od uplate sredstava.

Do potpunog prelaska na plaćanje u euro valuti, financijska sredstva će se u dokumentaciji Javnog poziva iskazivati dvojno, a isplata u 2023. će se izvršiti u eurima po tečaju 1 EUR= 7.5345 KN.
Smatra se da je podnositelj prijave na ovaj Javni poziv suglasan sa svim uvjetima Javnog poziva te da je podnošenjem prijave, koja sadrži i njegove osobne podatke, dao dozvolu za njihovo prikupljanje, obradu i korištenje istih u javnoj objavi na internetskim stranicama, u svrhu za koju su prikupljeni. 
PRILOG: OPIS PODRUČJA I DJELATNOSTI FINANCIRANJA
	I. KULTURNE DJELATNOSTI

	PODRUČJE
	AKTIVNOSTI/PROGRAMI/PROJEKTI/MANIFESTACIJE

	Arhivska djelatnost
	Potpore za čuvanje, prezentiranje, sakupljanje povijesne građe

	
	Potpore za čuvanje i prezentaciju vrijednih zavičajnih zbirki

	Muzejska djelatnost
	Potpore za manifestacije u kulturi

	
	Potpore za izdavanje i otkup muzejskih publikacija

	Knjižnična

djelatnost
	Kupnja opreme i knjižne građe u gradskim/narodnim knjižnicama

	
	Potpore za manifestacije u kulturi

	
	Potpora za rad i djelovanje knjižnične matične službe

	Nakladnička i knjižarska djelatnost
	Potpore za izdavanje knjižne građe (tiskane ili elektroničke; rječnici, publikacije, stručna literatura, itd.)

	
	

	Audiovizualna djelatnost
	Potpore za zaštitu audiovizualne baštine i razvoj audiovizualne kulture (radionice, projekcije, filmski festivali, itd.)

	
	Potpore za proizvodnju, prikazivanje i promociju audiovizualnih djela (igrani i dokumentarni filmovi, animirani filmovi, eksperimentalni filmovi, kratki filmovi, televizijske serije, itd.)


I. KULTURNO-UMJETNIČKO STVARALA

	II. KULTURNO-UMJETNIČKO STVARALAŠTVO

	PODRUČJE
	AKTIVNOSTI/PROGRAMI/PROJEKTI/MANIFESTACIJE

	Dramska i plesna umjetnost
	Potpore za manifestacije u kulturi (festivali, predstave, izvedbe, radionice, itd.)

	Glazbena i glazbeno-scenska umjetnost
	Potpore za manifestacije u kulturi (festivali, koncerti, gostovanja, itd.)

	Književnost
	Potpore za manifestacije u kulturi (festivali, književne nagrade, simpoziji, predstavljanja, obljetnice, susreti, recitali, itd.)

	
	Potpore za književno stvaralaštvo (izdavanje i otkup autorskih djela (tiskane ili elektroničke verzije) poezije, proze, dramskih tekstova – različitih žanrova, monografije, slikovnice, bajke, stripovi, itd.)

	Vizualne umjetnosti, dizajn i

arhitektura
	Potpore za proizvodnju djela i razvoj vizualne umjetnosti (izložbe, radionice, festivali, itd.)

	Interdisciplinarne i nove umjetničke i

kulturne prakse
	Potpore za proizvodnju djela i razvoj interdisciplinarnih i novih umjetničkih praksi (performansi, istraživački projekti, rezidencijalni programi, izrada web stranice u svrhu promocije i distribucije djela, itd.)

	Digitalna umjetnost
	Potpore za proizvodnju djela i razvoj digitalne umjetnosti (korištenje digitalnih tehnologija, interaktivnost, virtualni sadržaji, animacija, itd.)

	Kulturno- umjetnički amaterizam
	Potpora za organizaciju manifestacija iz područja kulturno-umjetničkog amaterizma: smotre folklora, dramski amateri, dječje stvaralaštvo, tamburaško stvaralaštvo, puhački orkestri


II. DJELATNOST ZAŠTITE, OČUVANJA I ODRŽIVOG UPRAVLJANJA KULTURNOM BAŠTINOM

	III. ZAŠTITA I OČUVANJE POKRETNE I NEMATERIJALNE BAŠTINE

	PODRUČJE
	AKTIVNOSTI/PROGRAMI/PROJEKTI/MANIFESTACIJE

	Očuvanje i promicanje nematerijalne kulturne baštine
	Potpore za očuvanje i promicanje nematerijalne kulturne baštine (jezici, dijalekti, govori, usmena književnost, tradicijski obrti i umijeća, igre, obredi, običaji, rukotvorine, vještine, proslave, itd.) te pokretne kulturne baštine (arhivske građe, zapisa, dokumenata, zbirki predmeta u muzejima galerijama, knjižnicama i drugim ustanovama te kod fizičkih osoba; druge pokretne stvari od umjetničkog, povijesnog, arheološkog, antropološkog, paleontološkog i znanstvenog značaja).


	IV. TRANSVERZALNA PODRUČJA

	PODRUČJE
	AKTIVNOSTI/PROGRAMI/PROJEKTI/MANIFESTACIJE

	Međunarodna  kulturna suradnja i mobilnost
	Potpore za stručna usavršavanja u inozemstvu

	
	Potpore za sudjelovanje na međunarodnim festivalima, izložbama, okruglim stolovima, predavanjima

	Poduzetništvo u kulturnim i kreativnim

industrijama
	Potpore za razvoj djelatnosti (stvaranje autorskih djela, otvaranje radnih  mjesta, itd.)

	Digitalizacija u području kulture
	Potpore za digitalizaciju raznovrsne građe od interesa za grad Osijek

	
	Potpore za korištenje digitalnih tehnologija za predstavljanje djela/kulturnog  proizvoda


	V. REDOVNA DJELATNOST UDRUGA U KULTURI

	PODRUČJE
	AKTIVNOSTI/PROGRAMI/PROJEKTI/MANIFESTACIJE

	Redovna djelatnost
	Troškovi za redovnu djelatnost udruga u kulturi koji obuhvaćaju troškove plaća zaposlenih u udruzi, najam prostora za redovan rad, računovodstveni troškovi (ako ne postoji osoba zaposlena na takvom radnom mjestu), režijski troškovi, članarine za članstvo u međunarodnim organizacijama.

